open-index/open-wikipedia-markdown huggingface dataset:
Κάρολος Λουδοβίκος του Χοενλόε-Λάνγκενμπουργκ

Ο **Κάρολος Λουδοβίκος** (γερμ. *Karl Ludwig*, 10 Σεπτεμβρίου 1762 - 4 Απριλίου 1825) του Οίκου του Χοενλόε ήταν ο 3ος πρίγκιπας του Χοενλόε-Λάνγκενμπουργκ (1789-1825).

## Βιογραφία
Ήταν το πρώτο παιδί και ο πρωτότοκος γιος του Χριστιανού Αλβέρτου του Χοενλόε-Λάνγκενμπουργκ και της Καρολίνας, κόρης του Φρειδερίκου Καρόλου του Στόλμπεργκ-Γκέντερν.

Ήταν ένας παθιασμένος μουσικός. Το διάστημα 1815-25 κατείχε μία θέση στη Διαταξική Συνέλευση του Δουκάτου της Βυρτεμβέργης και από το 1820 στην Άνω Βουλή των αναδιοργανωμένων Τάξεων. Αργότερα, παραιτήθηκε, αφήνοντας τον γιο του, Ερνέστο, ως αντιπρόσωπό του.

Απόγονοί του είναι ο Φίλιππος του Βελγίου, ο Κάρολος ΙΣΤ΄ Γουσταύος της Σουηδίας, ο Γουλιέλμος Αλέξανδρος της Ολλανδίας, ο Κωνσταντίνος Β΄ της Ελλάδας και η Σοφία της Ισπανίας, ο Ερρίκος του Λουξεμβούργου (1955) και ο Ιωάννης Αδάμ Β΄ του Λίχτενσταϊν.

## Οικογένεια
Νυμφεύτηκε το 1789 την Αμαλία Ερριέττα, κόρη του Ιωάννη Χριστιανού Β΄ του Ζολμς-Μπάρουτ, και είχε δεκατρία τέκνα:
* Λουίζα (14 Νοεμβρίου 1789), θνησιγενής.
* *Ελισάβετ* Ελεονώρα Καρλόττα (1790 - 1830), παντρεύτηκε το Βίκτωρα Αμεδαίο της Έσσης-Ρότενμπουργκ, Δούκα του Ράτιμπορ.
* Καρολίνα Φρειδερίκη *Κωνσταντία* (1792 - 1847), παντρεύτηκε το Φραγκίσκο Ιωσήφ του Χοενλόε-Σίλλινγκσφυρστ.
* *Αιμιλία* Φρειδερίκη Χριστιανή (1793 - 1859), παντρεύτηκε το Φρειδερίκο Λουδοβίκο του Κάστελλ-Κάστελλ.
* Ερνέστος Α΄ (1794 - 1860), 4ος Πρίγκιπας του Χοενλόε-Λάνγκενμπουργκ.
* *Φρειδερίκος* Γουλιέλμος (2 Οκτωβρίου - 20 Νοεμβρίου 1797).
* Μαρία Ερριέττα (22 - 24 Σεπτεμβρίου 1798).
* *Λουίζα* Καρλόττα Ιωάννα (1799 - 1881), παντρεύτηκε τον Αδόλφο του Χοενλόε-Ίνγκελφινγκεν.
* *Ιωάννα* Ερριέττα Φιλιππίνη (1800 - 1877), παντρεύτηκε τον Αιμίλιο Χριστιανό του Έρμπαχ-Σένμπεργκ.
* Μαρία *Αγνή* Ερριέττα (1804 - 1833), παντρεύτηκε τον Κωνσταντίνο του Λέβενσταϊν-Βέρτχαϊμ-Ρόζενμπεργκ. Η κόρη τους:
** Αδελαΐδα (1831 - 1909), παντρεύτηκε το Μιχαήλ Α΄ της Πορτογαλίας
* Γουσταύος Ερρίκος (1806 - 1881).
* Ελένη (1807 - 1880), παντρεύτηκε τον Ευγένιο της Βυρτεμβέργης.
* *Ιωάννης Ερρίκος* Φρειδερίκος (1810 - 1830).

## Υποσημειώσεις


## Πηγές
* Franz Josef Fürst zu Hohenlohe-Schillingsfürst: Monarchen – Edelleute – Bürger. Die Nachkommen des Fürsten Carl Ludwig zu Hohenlohe-Langenburg 1762–1825, 2nd edition, Degener & Co., Neustadt a. d. Aisch, 1963 (Bibliothek familiengeschichtlicher Arbeiten, vol. 13)

Κατηγορία:Οίκος του Χοενλόε
Νίνα Κασιμάτη

Η **Νίνα (Ειρήνη) Κασιμάτη** (γενν. 1978) είναι Ελληνίδα πολιτικός και βουλευτής Β΄ Πειραιώς, εκλεγμένη με τον ΣΥΡΙΖΑ. 

Έχει συμμετάσχει σε διάφορες πολιτικές και αντιπολεμικές πρωτοβουλίες από τις αρχές της δεκαετίας του 2000. Αργότερα οργανώθηκε στο ΠΑΣΟΚ και στήριξε τον Γιώργο Παπανδρέου κατά τις εσωκομματικές εκλογές του 2007. Διαφώνησε ωστόσο με την υπογραφή του μνημονίου από την κυβέρνηση Παπανδρέου το 2010 και αποχώρησε από το κόμμα μαζί με άλλα στελέχη του Νέου Αγωνιστή.  

Εξελέγη βουλευτής ΣΥΡΙΖΑ στη Β΄ Πειραιώς στις εκλογές Ιανουαρίου και Σεπτεμβρίου 2015, ενώ επανεξελέγη τον Ιούλιο του 2019, πρώτη με 18.457 ψήφους.  

Είναι κόρη του Γιώργου Κασιμάτη (1949-1993), πρωταθλητή στίβου, που διετέλεσε Γενικός Γραμματέας Αθλητισμού το 1988-89.  

## Παραπομπές


Κατηγορία:Βουλευτές Β΄ Πειραιά
Κατηγορία:Βουλευτές εκλεγμένοι με τον ΣΥΡΙΖΑ
Ιωάννης Κομνηνός

Ο **Ιωάννης Κομνηνός** μπορεί να αναφέρεται σε:

* Ιωάννης Κομνηνός (Δομέστικος των Σχολών) (π. 1015 - 1067), Βυζαντινός στρατηγός, γενάρχης της δυναστείας των Κομνηνών
* Ιωάννης Κομνηνός (δουξ Δυρραχίου) (π. 1074 - μετά το 1105/06), δουξ Δυρραχίου
* Ιωάννης Β΄ Κομνηνός (1087 - 1143), Βυζαντινός αυτοκράτορας από το 1118 ως το 1143
* Ιωάννης Κομνηνός Τζελέπης, (περ. 1130–1140), Βυζαντινός αριστοκράτης, αυτομόλησε στους Σελτζούκους
* Ιωάννης Κομνηνός (υιός Ανδρονίκου Α΄) (1159 - 1185), δευτερότοκος γιος και συναυτοκράτωρ του Ανδρονίκου Α΄
* Ιωάννης Κομνηνός Βατάτζης (περ. 1132 - 1182), Βυζαντινός στρατηγός
* Ιωάννης Κομνηνός ο Παχύς
* Ιωάννης Κομνηνός (γιος Ανδρόνικου)
* Ιωάννης Κομνηνός Δούκας, αυτοκράτωρ και κατόπιν δεσπότης Θεσσαλονίκης το 1237-1244
* Ιωάννης Κομνηνός Μόλυβδος (1657 - 1717), Έλληνας λόγιος και μητροπολίτης
Πάνος Σκουρολιάκος

Ο **Πάνος Σκουρολιάκος** (Παναγιώτης Σκουρολιάκος) (12 Σεπτεμβρίου 1954, Αθήνα) είναι Έλληνας ηθοποιός, σκηνοθέτης και πολιτικός του ΣΥΡΙΖΑ.

Στις εκλογές του Ιανουαρίου και του Σεπτεμβρίου του 2015 εξελέγη στο Eλληνικό Kοινοβούλιο με το ψηφοδέλτιο του ΣΥΡΙΖΑ στην εκλογική περιφέρεια Αττικής. Στις εκλογές της 7ης Ιουλίου 2019 επανεξελέγη με τον ΣΥΡΙΖΑ ως βουλευτής της περιφέρειας Α΄ Ανατολικής Αττικής.

## Θεατρικές Παραστάσεις

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Τηλεοπτικές συμμετοχές

## Παραπομπές


## Εξωτερικοί σύνδεσμοι
*  Πάνος Σκουρολιάκος, σελίδα στην ιστοσελίδα της Βουλής των Ελλήνων.
* Προσωπικός ιστότοπος

Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί κινηματογράφου
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Αττικής
Κατηγορία:Βουλευτές Α΄ Ανατολικής Αττικής
Ερρίκος Φρειδερίκος του Χόενλοε-Λάνγκενμπουργκ

Ο **Ερρίκος-Φρειδερίκος**, γερμ. Heinrich-Friedrich (7 Σεπτεμβρίου 1625 - 2 Ιουνίου 1699) από τον Οίκο τού Χόενλοε ήταν κόμης τού Χόενλοε-Λάνγκενμπουργκ (1628-1699).

## Βιογραφία
Ήταν ο 4ος (επιζήσας) γιος τού Φιλίππου Ερνέστου κόμη τού Χόενλοε-Λάνγκενμπουργκ και της Άννας-Μαρίας, κόρης τού Όθωνα κόμη τού Ζολμς-Ζόννεβαλντε.

Έγινε ο επικεφαλής τού Οίκου του. Πρόσθεσε το κωδωνοστάσιο στον ναό της πόλης τού Λάνγκενμπουργκ, που φέρει τέσσερις καμπάνες και υπάρχει ως τις ημέρες μας. Ο κόμης εργάστηκε σκληρά και με επιτυχία για να ξανακτίσει την χώρα του, που είχε υποφέρει βαριά κατά τον Τριακονταετή Πόλεμο. Επίσης κατάφερε να μειώσει το δημόσιο χρέος της χώρας.

## Οικογένεια
Νυμφεύτηκε πρώτα το 1652 την Ελεονώρα-Μαγδαληνή, κόρη τού θείου του Γεωργίου Φρειδερίκου κόμη τού Χόενλοε-Νόιενσταϊν-Βάικερσταϊν και είχε τέκνα:
* Ερνέστος Έμπερχαρντ Φρειδερίκος 1656-1671, απεβ. 15 ετών.
* τρία τέκνα, απεβ. μετά τη γέννηση.

Το 1657 απεβίωσε η Ελεονώρα-Μαγδαληνή και ο Ερρίκος Φρειδερίκος έκανε δεύτερο γάμο, με τη Γιουλιάνα Δωροθέα κόμισσα τσου Κάστελλ-Ρέμλινγκεν και είχε τέκνα;
* Αλβέρτος Βόλφγκανγκ 1659-1715, κόμης τού Χόενλοε-Λάνγκενμπουργκ.
* Λουίζα Καρλόττα 1667-1747, παντρεύτηκε τον Λουδοβίκο Γοδεφρείδο κόμη τού Χόενλοε-Βάλντενμπουργκ.
* Χριστιανός Κραφτ 1668-1743, νυμφεύτηκε τη Μαρία Αικατερίνη κόμισσα τού Χόενλοε-Βάλντενμπουργκ. Ιδρυτής του κλάδου Ίνγκελφινγκεν.
** Ερρίκος Αύγουστος, πρίγκιπας τού Χόενλοε-Ίνγκελφινγκεν.
*** Φρειδερίκος Λουδοβίκος, πρίγκιπας τού Χόενλοε-Ίνγκελφινγκεν.
* Ελεονόρα Γιουλιάνα 1669-1730, παντρεύτηκε τον Ιωάννη Ερνέστο κόμη τού Χόενλοε-Έρινγκεν.
* Έμπερχαρντ Φρειδερίκος 1672-1737, νυμφεύτηκε πρώτα τη Φρειδερίκη Αλμπερτίνα τού Έρμπαχ-Φύστεναου και έπειτα την Αυγούστα Σοφία της Βυρτεμβέργης.
* Ιωάννα-Σοφία 1673-1743, παντρεύτηκε τον Φρειδερίκο Χριστιανό πρίγκιπα τού Σάουμπουργκ-Λίππε.
* Μαρία Χριστιανή 1675-1718, μοναχή στο Γκάνντερσχαϊμ.
* Αυγούστα Δωροθέα 1678-1740, παντρεύτηκε τον Ερρίκο ΙΑ΄ κόμη τού Ρόις-Σλάιτς.
* Φιλιππίνα Ενριέττα 1679-1751, παντρεύτηκε τον Λουδοβίκο Κράτο κόμη τού Νάσσαου-Σααρμπρύκεν.
* Ερνεστίνα Ελισάβετ 1680-1721, απεβ. 41 ετών.
* έξι τέκνα, απεβ. ανήλικα.

## Παραπομπές


## Πηγές
* Entry at geneall.net

Κατηγορία:Οίκος του Χοενλόε
Πανελλήνιο Πρωτάθλημα Ενόργανης Γυμναστικής 1991

Το **Πανελλήνιο Πρωτάθλημα Ενόργανης Γυμναστικής 1991** ήταν η 21η διοργάνωση του Πανελληνίου Πρωταθλήματος Ενόργανης Γυμναστικής, που διεξήχθη από τον Σύνδεσμο Ελληνικών Γυμναστικών Αθλητικών Σωματείων (ΣΕΓΑΣ). Η διοργάνωση πραγματοποιήθηκε στη Γλυφάδα.

Στο πρωτάθλημα διεξήχθησαν οι κατηγορίες ανδρών, γυναικών, εφήβων και νεανίδων. Πρωταθλήτρια ομάδα στους άνδρες αναδείχθηκε ο Γ.Α.Σ. Αρχέλαος Κατερίνης και στις γυναίκες ο Φιλαθλητικός Ο.Γ..

## Κάτοχοι μεταλλίων
1989 | 1990 | 1991 | 1992 | 1993

## Εξωτερικοί σύνδεσμοι
*Αριστοτέλειο Πανεπιστήμιο Θεσσαλονίκης — Τμήμα Επιστήμης Φυσικής Αγωγής και Αθλητισμού — Η Ιστορική Εξέλιξη της Ενόργανης Γυμναστικής στη Θεσσαλονίκη και τα Πανελλήνια Πρωταθλήματα στο Internet Archive

Κατηγορία:Πανελλήνιο Πρωτάθλημα Ενόργανης Γυμναστικής
Κατηγορία:Γυμναστική το 1991
Κατηγορία:Δήμος Γλυφάδας
Γεώργιος Λογιάδης

Ο **Γιώργος Λογιάδης** (γενν. 1957 στο Ηράκλειο) είναι Έλληνας πολιτικός και εκλεγμένος βουλευτής Ηρακλείου με το ΜέΡΑ25. 

## Βιογραφία
Γεννήθηκε στο Ηράκλειο. Έχει ζήσει μερικά χρόνια της ζωής του στη Γερμανία, Αυστρία και την Ελβετία. Είναι επιχειρηματίας και οικονομολόγος. Είναι γιος του πολιτικού μηχανικού Σοφοκλή Μανώλη Λογιάδη και της Μαρίας Κουκλάκη.

Στις ευρωεκλογές του 2019 ήταν υποψήφιος ευρωβουλευτής με το ΜέΡΑ25 και συγκέντρωσε 4.466 ψήφους. Στις εθνικές εκλογές της 7ης Ιουλίου 2019 έθεσε υποψηφιότητα στην εκλογική περιφέρεια Ηρακλείου με το ΜέΡΑ25. Στην περιφέρεια Ηρακλείου έλαβε 1.204 ψήφους και βγήκε δεύτερος, ωστόσο ο γραμματέας του κόμματος Γιάνης Βαρουφάκης επέλεξε άλλη έδρα, και ως εκ τούτου ο Λογιάδης εξελέγη βουλευτής ως πρώτος επιλαχών.

## Παραπομπές


## Εξωτερικοί σύνδεσμοι
*Προσωπικός ιστότοπος
*Βιογραφικό στην ιστοσελίδα της Βουλής

Κατηγορία:Βουλευτές Ηρακλείου
Κατηγορία:Βουλευτές εκλεγμένοι με το ΜέΡΑ25
Λουδοβίκος του Χοενλόε-Λάνγκενμπουργκ

Ο **Λουδοβίκος**, γερμ. Ludwig (20 Οκτωβρίου 1696 - 16 Ιανουαρίου 1765) από τον Οίκο του Χοενλόε ήταν κόμης του Χοενλόε-Λάνγκενμπουργκ (1715-1765). Στις 7 Ιανουαρίου 1764 αναβιβάστηκε σε πρίγκιπα της αυτοκρατορίας από τον Φραγκίσκο Α΄ της Αγίας Ρωμαϊκής Αυτοκρατορίας.

## Βιογραφία
Ήταν ο πρωτότοκος (επιζών) γιος του Αλβέρτου Βόλφγκανγκ, κόμη του Χοενλόε-Λάνγκενμπουργκ και της Σοφίας Αμαλίας, κόρης του Γουσταύου Αδόλφου, κόμη του Νάσσαου-Σααρμπρύκεν.

Κατά τη διακυβέρνησή του έγιναν ορισμένες τροποποιήσεις στο κάστρο Λάνγκενμπουργκ: η ανατολική πτέρυγα έλαβε την τωρινή της μορφή και επιπλέον έγιναν αλλαγές σε ρυθμό μπαρόκ. Επίσης έκτισε ως θερινή του διαμονή το Λούστσλος Λούντβιγκσρουε στη γη, όπου πριν υπήρχε ένας οικισμός, στο Λίντενμπρον, δίπλα στο κυνηγετικό πάρκο που δημιουργήθηκε το 1588.

## Οικογένεια
Νυμφεύτηκε το 1723 την εξαδέλφη του Ελεονώρα, κόρη του Λουδοβίκου Κράτο, κόμη του Νάσσαου-Σααρμπρύκεν και είχε τέκνα:
* Χριστιανός Αλβέρτος 1726-1789, πρίγκιπας του Χοενλόε-Λάνγκενμπουργκ
* Φρειδερίκος Κάρολος 1728, απεβίωσε σε βρεφική ηλικία
* Σοφία Ερριέττα 1729-1735
* Αυγούστα Καρολίνα 1731-1736
* Λουίζα Καρλόττα 1732-1777, παντρεύτηκε τον Φρειδερίκο Χριστιανό, πρίγκιπα του Χοενλόε-Κίρχμπεργκ
* Ελεονώρα Ιουλιάνα 1734-1813, παντρεύτηκε τον Αλβέρτο, πρίγκιπα του Χοενλόε-Ίνγκελφινγκεν
* Γουλιέλμος Φρειδερίκος 1736-1805, ιππότης του Τάγματος των Ιωαννιτών
* Φίλιππος Κάρολος 1738-1753
* Φρειδερίκος Αύγουστος 1740-1810
* Λουδοβίκος Γοδεφρείδος 1742-1765
* Χριστιανή Ερριέττα 1744, απεβίωσε σε βρεφική ηλικία
* Καρολίνα Χριστιανή 1746-1750
* Φρειδερίκος Ερνέστος 1750-1794, παντρεύτηκε τη Μαγδαληνή Αδριανή του Χάρεν

## Παραπομπές


Κατηγορία:Οίκος του Χοενλόε
Γιάννης Σαρακιώτης

Ο **Γιάννης Σαρακιώτης** (Άγιος Κωνσταντίνος Φθιώτιδας, 17 Οκτωβρίου 1983) είναι Έλληνας δικηγόρος και ανεξάρτητος βουλευτής από την 28η Νοεμβρίου 2024, πρώην βουλευτής του ΣΥΡΙΖΑ - Προοδευτική Συμμαχία.

Γεννήθηκε  στον Άγιο Κωνσταντίνο Φθιώτιδος και κατοικεί στην Αταλάντη. 

Σπούδασε στη Νομική Σχολή του Εθνικού και Καποδιστριακού Πανεπιστημίου Αθηνών. Εργάζεται ως δικηγόρος και είναι μέλος δικηγορικής εταιρείας που διατηρεί γραφεία στην Αταλάντη και στη Λαμία.

Υπήρξε μέλος της τοπικής οργάνωσης ΣΥΡΙΖΑ Λοκρών από το 2012 έως και το Νοέμβριο 2024. Εξελέγη για πρώτη φορά βουλευτής Φθιώτιδας με τον ΣΥΡΙΖΑ στις βουλευτικές εκλογές του Σεπτεμβρίου 2015 και στις εκλογές του 2019 επανεξελέγη με 13.996 ψήφους.

## Παραπομπές


Κατηγορία:Βουλευτές Φθιώτιδας
Κατηγορία:Βουλευτές εκλεγμένοι με τον ΣΥΡΙΖΑ
Μανώλης Συντυχάκης

Ο **Μανώλης Συντυχάκης** είναι Έλληνας κοινωνιολόγος και βουλευτής του Κομμουνιστικού Κόμματος Ελλάδας.

## Βιογραφικά Στοιχεία
Γεννήθηκε το 1967 στο Ηράκλειο Κρήτης. Πατέρας του είναι ο Δανήλος Συντυχάκης (1913-1992), αγωνιστής της Εθνικής Αντίστασης, πρώην στέλεχος του ΚΚΕ και βουλευτής της ΕΔΑ το 1963. Ο Μανώλης Συντυχάκης είναι απόφοιτος του Πανεπιστημίου της Σόφιας της Λαϊκής Δημοκρατίας Βουλγαρίας με πτυχίο master στην Κοινωνιολογία. Πρόεδρος της Ένωσης Γονέων Μαθητών Δήμου Ηρακλείου και μέλος του Δ.Σ. της Ανώτατης Συνομοσπονδίας Γονέων Μαθητών Ελλάδας. Συμμετείχε σε πολλούς αγώνες για τα ζητήματα της νεολαίας και των εργαζομένων στο Νομό Ηρακλείου.

Στις αυτοδιοικητικές εκλογές του 2010 και του 2014 είχε εκλεγεί δημοτικός σύμβουλος Ηρακλείου ως επικεφαλής του ψηφοδελτίου της «Λαϊκής Συσπείρωσης» Ηρακλείου. 

Μέλος της ΚΝΕ από το 1978 και του ΚΚΕ από το 1986. Μέλος του Γραφείου της Επιτροπής Περιοχής Κρήτης του ΚΚΕ. Εκλέγεται πρώτη φορά βουλευτής Ηρακλείου το Μαϊο του 2012 και επανεξελέγη στις εκλογές του Ιανουαρίου 2015 με το ΚΚΕ καθώς και στις εκλογές του Σεπτεμβρίου του ίδιου έτους.

Στις εκλογές του 2019 επανεξελέγη βουλευτής με το ψηφοδέλτιο του Κομμουνιστικού Κόμματος.

## Παραπομπές


Κατηγορία:Βουλευτές Ηρακλείου
Κατηγορία:Βουλευτές εκλεγμένοι με το ΚΚΕ
Συντυχάκης Μανώλης
Οίκος του Χοενλόε

Ο **Οίκος του Χοενλόε**, γερμ. Haus der Hohenlohe είναι το όνομα μιας γερμανικής δυναστείας, που κατάγεται από μια παλαιά ευγενή οικογένεια από τη Φραγκονία, που *υπαγόταν απευθείας* (Reichsfreiheit ή Reichsunmittelbarkeit) στον αυτοκράτορα (βασιλιά της Γερμανίας). Ο Οίκος ανήκε στους *Ανώτερους Ευγενείς* (Hoher Adel) της Γερμανίας. Το 1450 στον Οίκο δόθηκε ο τίτλος του "κόμη" και αργότερα του "πρίγκιπα". Το 1806 οι πρίγκιπες του Χοενλόε έχασαν την ανεξαρτησία τους και οι γαίες τους έγιναν μέρος των βασιλείων της Βαυαρίας και της Βυρτεμβέργης με την πράξη της Συνομοσπονδίας του Ρήνου. Την εποχή της εξάρτησης αυτής (1806) η περιοχή του Χοενλόε ήταν έκτασης 1760 τετρ. χλμ. και ο εκτιμώμενος πληθυσμός ήταν 108.000. Η Πράξη της Συνομοσπονδίας του Ρήνου στέρησε τους πρίγκιπες από το να *υπάγονται απευθείας* στον αυτοκράτορα (που τώρα ήταν ο αρχιδούκας της Αυστρίας)· δεν κατάσχεσε όμως τις ιδιοκτησίες τους. Ως τη Γερμανική Επανάσταση του 1918-19 οι πρίγκιπες του Χοενλόε και άλλοι εξαρτημένοι Οίκοι είχαν σημαντικά πολιτικά προνόμια. Εθεωρούντο με τη γέννησή τους *ισότιμοι* (Ebenbürtigkeit) με τους βασιλικούς Οίκους της Ευρώπης. Στη Βαυαρία, την Πρωσία και τη Βυρτεμβέργη οι πρίγκιπες του Χοενλόε είχαν κληρονομικό δικαίωμα να παρευρίσκονται στην Άνω Βουλή των Ευγενών. Το 1825 η Συνέλευση (Diät) της Γερμανικής Συνομοσπονδίας αναγνώρισε την επίκληση *Υψηλή Γαληνότης* (Durchlaucht) για τους επικεφαλείς των κλάδων του Οίκου Χοενλόε.

## Γενεαλογία του Οίκου του Χόενλοε

## Πηγές
* Genealogy of the House of Hohenlohe
* Chisholm, Hugh, ed. (1911). "Hohenlohe". Encyclopædia Britannica. 13 (11th ed.). Cambridge University Press. pp. 572–575.
* A. F. Fischer, *Geschichte des Hauses Hohenlohe* (1866–1871),
* K. Weller, *Hohenlohisches Urkundenbuch. 1153–1350* (Stuttgart, 1899–1901)
* *Geschichte des Hauses Hohenlohe* (Stuttgart, 1904). (W. A. P.; C. F. A.)
Σάκης Παπαδόπουλος

Ο **Σάκης Παπαδόπουλος** (Τρίκαλα, 10 Ιανουαρίου 1952) είναι Έλληνας πολιτικός και βουλευτής του ΣΥΡΙΖΑ.

Σπούδασε Ιατρική στο Αριστοτέλειο Πανεπιστήμιο Θεσσαλονίκης και πήρε την ειδικότητα της Ειδικής Παθολογίας στο Πανεπιστημιακό Νοσοκομείο ΑΧΕΠΑ Θεσσαλονίκης. Διετέλεσε Διευθυντής της Β’ Παθολογικής Κλινικής του Γενικού Νοσοκομείου Τρικάλων.

Στις εκλογές του Ιανουαρίου 2015, εξελέγη στο ελληνικό κοινοβούλιο με το ψηφοδέλτιο του ΣΥΡΙΖΑ στην εκλογική περιφέρεια Τρικάλων. Επανεξελέγη τον Σεπτεμβρίου 2015 και στις εκλογές του 2019. Ήταν τομεάρχης Υγείας της Κοινοβουλευτικής Ομάδας του ΣΥΡΙΖΑ την περίοδο 2015-2019.

## Εξωτερικοί σύνδεσμοι
*  Αθανάσιος (Σάκης) Απόστολος Παπαδόπουλος, σελίδα στην ιστοσελίδα της Βουλής των Ελλήνων.

## Παραπομπές


Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Τρικάλων
Γιώργος Ψυχογιός

Ο **Γιώργος Ψυχογιός** (Ξυλόκαστρο Κορινθίας, 14 Μαΐου 1983) είναι Έλληνας πολιτικός, δικηγόρος και βουλευτής του Ελληνικού Κοινοβουλίου, εκλεγμένος στην Κορινθία με με τον ΣΥΡΙΖΑ-ΠΣ.  

## Βιογραφία
Κατάγεται από την Λυκοποριά. Σπούδασε στη Νομική Σχολή του Δημοκρίτειου Πανεπιστημίου Θράκης και μετέπειτα ολοκλήρωσε τις μεταπτυχιακές του σπουδές στο Διεθνές Δίκαιο στο City University του Λονδίνου.

Έγινε μέλος της Νεολαίας Συνασπισμού από το 2002 και ακολούθως του Συνασπισμού και του ΣΥΡΙΖΑ. Στις Περιφερειακές εκλογές του Μαΐου 2014 εξελέγη περιφερειακός σύμβουλος Πελοποννήσου.

Τον Ιανουάριο του 2015 εξελέγη για πρώτη φορά βουλευτής Κορινθίας του ΣΥΡΙΖΑ, ενώ επανεξελέγη τον Σεπτέμβριο. Τον Οκτώβριο του 2015 εξελέγη Γραμματέας της Βουλής των Ελλήνων με ευρεία πλειοψηφία, ενώ στις εκλογές του Ιουλίου 2019 επανεξελέγη βουλευτής Κορινθίας με το ψηφοδέλτιο του ΣΥΡΙΖΑ.

Είναι τομεάρχης Μεταναστευτικής Πολιτικής της Κοινοβουλευτικής Ομάδας του ΣΥΡΙΖΑ-ΠΣ και μέλος στα αντίστοιχα Τμήματα Δικαιωμάτων και Αθλητισμού του κόμματος.  

## Παραπομπές


Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Κορινθίας
Κατηγορία:Απόφοιτοι της Νομικής Σχολής του Δημοκρίτειου Πανεπιστημίου Θράκης
Κατηγορία:Έλληνες δικηγόροι του 21ου αιώνα
Κατηγορία:Έλληνες πολιτικοί του 21ου αιώνα
Ιτσιάρ Ιτούνιο

Η **Ιτσιάρ Ιτούνιο Μαρτίνεθ** (βασκικά: ** · Μπασάουρι, Μπισκάγια, 18 Ιουνίου, 1974) είναι Ισπανίδα ηθοποιός και τραγουδίστρια βασκικής καταγωγής, ευρέως γνωστή για την ερμηνεία της ως ανακρίτρια Ράκελ Μουρίγιο στη σειρά *[[Η τέλεια ληστεία]]* του Netflix. 

## Πρώτα χρόνια
Η Ιτούνιο σπούδασε υποκριτική στη θεατρική σχολή του Μπασαούρι. Σπούδασε κοινωνιολογία. Η μητρική της γλώσσα είναι τα Καστιλιάνικα, αλλά έμαθε τα βάσκικα στην ηλικία των 19, κάτι που της επέτρεψε να συμμετάσχει σε τηλεοπτικές σειρές σε Βασκικά δημόσια κανάλια.

## Καριέρα
Η πρώτη της εμφάνιση ήταν στη Βασκική ταινία *Agur Olentzero, agur* (*Αντίο Ολεντσέρο, Αντίο*) η οποία κυκλοφόρησε το 1997.

Το 2001 κέρδισε ρόλο στην Βασκική σαπουνόπερα *Goenkale*. Σε αυτή την τηλεοπτική σειρά, έπαιζε τον ρόλο της Νεκάνε Μπεϊτία, μιας λεσβίας αστυνομικίνας από το φανταστικό χωριό Αράλδε. Έπαιξε το ρόλο μέχρι το 2015, όταν η εκπομπή σταμάτησε να παράγεται. Τότε έγινε διάσημη στην χώρα Χώρα των Βάσκων.

Συνέχισε να εργάζεται ως ηθοποιός, πρωταγωνιστώντας στις ταινίες *Loreak* (ισπανική υποψηφιότητα για τα βραβεία Όσκαρ) και *Igelak*, οι οποίες κυκλοφόρησαν το 2015 και το 2016 αντίστοιχα. Το 2017, έφυγε από τη Χώρα των Βάσκων για να πρωταγωνιστήσει στην τηλεοπτική σειρά La Casa de Papel (αρχική παραγωγή του Antena 3 αλλά αποκτήθηκε από την Netflix) στο ρόλο της Ρακέλ Μουρίγιο, μιας διαπραγματεύτριας της αστυνομίας.

Εκτός από τους ρόλους της στη τηλεόραση, τον κινηματογράφο και το θέατρο, τραγουδάει στις μπάντες Dangiliske, EZ3, και INGOT. 


## Φιλμογραφία

### Τηλεόραση

* *Agur Olentzero, agur* (1997), τηλεταινία
* *Ander eta konpainia* (2000), ETB 1.
* *Teilatupean* (2000–2001), ETB 1.
* *Platos sucios* (2002), ETB 2.
* *Kilker Dema* (2002), ETB 1.
* *Goenkale* (2001–2015), ETB 1
* *Cuéntame cómo pasó* (2016), TVE, 
* *Pulsaciones* (2017), Antena 3.
*La Casa de Papel (2017-2021), Antena 3 - Netflix

### Ταινίες

* *Agujeros en el cielo* (2001).
* *El final de la noche* (2003).
* *Arkadia* (2005).
* *El cazador de dragones* (2010).
* *Izarren Argia* (2010).
* *Loreak* (2014).
* *Lasa y Zabala* (2014).
* *El Buen Mal* (2014).
* *Un otoño sin Berlin* (2015).
* *Igelak* (2016).
* *Errementari* (2017).
* *For the Good Times* (2017).
* *Tarde para el recreo* (2017).
* *Basque Selfie* (2018)

## Θεατρική καριέρα

* *Izarrak/Estrellas* (2003).
* *Pakitarentzat Bakarrik* (2004).
* *Zeta/Seda* (2005).
* *Jostailuen Istorioak/Historia de juguetes* (2005).
* *Lapurzuola/Cueva de ladrones* (2007).
* *Grönholm Metodoa* (2008).
* *AURI-AURI* (2010).
* *Ilunpetan/El Apagón* (2010).
* *Amantalaren Ahotsa* (2011).
* *Herioa eta Dontzeila* (2012).
* *Hitzak/Palabras* (2013–2014).
* *Koadernoa Zuri/Cuaderno en blanco* (2016–2017). [citation needed]
* *Desoxirribonucleico* (2017).
* *Funtzak* (2017).
* *Yo soy Pichichi* (2018)

## Παραπομπές


Κατηγορία:Ισπανοί ηθοποιοί
Μάρεκ Οστρόφσκι

Ο **Μάρεκ Οστρόβσκι** (*Marek Ostrowski,* 22 Νοεμβρίου 1959, Σκρβίλνο - 6 Μαρτίου 2017, Στοκεράου, Αυστρία) ήταν Πολωνός ποδοσφαιριστής (αμυντικός), ο οποίος αγωνίστηκε με την Εθνική Πολωνίας στο Παγκόσμιο Κύπελλο του 1986. 

## Σταδιοδρομία σε συλλόγους
Ήταν ένας από τους πιο σημαντικούς παίκτες της Πόγκον Στσέτσιν κατά την περιοδό του στην ομάδα, καθώς έπαιξε σε 222 αγώνες, σημειώνοντας 30 γκολ. 

## Διεθνής σταδιοδρομία
Ο Οστρόβσκι έκανε το ντεμπούτο του για την Εθνική Πολωνίας τον Ιανουάριο του 1981, σε φιλικό εναντίον της Ιαπωνίας και συνολικά είχε 37 συμμετοχές, σημειώνοντας 1 γκολ. Η τελευταία του συμμετοχή έγινε σε έναν φιλικό αγώνα εναντίον της Τσεχοσλοβακίας τον Οκτώβριο του 1987. 

### Διεθνή γκολ

## Προσωπική ζωή και θάνατος
Νοσηλεύτηκε τον Ιανουάριο του 2017 μετά από καρδιακή προσβολή. Πέθανε στον ύπνο του το Μάρτιο του 2017, λίγες μέρες μετά την εξαγωγή του από το νοσοκομείο. 

## Παραπομπές

## Εξωτερικοί σύνδεσμοι
*     
*  

Κατηγορία:Πολωνοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Πολωνίας
Κατηγορία:Ποδοσφαιριστές Παγκοσμίου Κυπέλλου 1986
Κατηγορία:Ποδοσφαιριστές Βίσλα Πλοτσκ
Κατηγορία:Ποδοσφαιριστές Εκστρακλάσα
Κατηγορία:Ποδοσφαιριστές Ζαβίσα Μπίντγκοστς
Κατηγορία:Ποδοσφαιριστές Πόγκον Στσέτσιν
Κατηγορία:Ποδοσφαιριστές ΦΚ Αντμίρα Βάκερ Μέντλινγκ
Κατηγορία:Πολωνοί ποδοσφαιριστές στο εξωτερικό
Νέα Καμαρίνα Αιτωλοακαρνανίας

Η **Νέα Καμαρίνα** ή **Μυρτάρι** είναι χωριό στην Περιφερειακή Ενότητα Αιτωλοακαρνανίας σε υψόμετρο 30 μέτρα.

## Γεωγραφία - Ιστορία
Η Νέα Καμαρίνα βρίσκεται στις νότιες παραλίες του Αμβρακικού κόλπου σε απόσταση 5,5 χλμ. ΒΔ. από τη Βόνιτσα και 18 χλμ. ΝΑ. από την Πρέβεζα. Δημιουργήθηκε την περίοδο της τουρκοκρατίας από κατοίκους της Καμαρίνας Πρεβέζης, οι οποίοι την εγκατέλειψαν εξ΄αιτίας των Τούρκων.

Στην ευρύτερη περιοχή του χωριού θεωρείται ότι βρισκόταν η αρχαία ελληνική πόλη Ανακτόριο μία από τις αποικίες που ίδρυσε η Κόρινθος στην περιοχή του Ιονίου κατά την διάρκεια του 7ου αιώνα π.Χ. Οι τοποθεσίες "Καπάσες", "Καστρί", "Άγιος Πέτρος", "Πηγανός" έχουν κηρυχθεί από το 1992 ως ο αρχαιολογικός χώρος του αρχαίου Ανακτορίου

Επίσημα αναφέρεται για πρώτη φορά το 1908 στο ΦΕΚ 28Α - 08/02/1908 να προσαρτάται στον τότε δήμο Ανακτορίων. Σύμφωνα με το σχέδιο Καλλικράτης, μαζί με την Βόνιτσα και το Άκτιο αποτελούν τη Δημοτική Κοινότητα Βόνιτσας που ανήκει στη Δημοτική Ενότητα Ανακτορίου του Δήμου Ακτίου - Βόνιτσας και σύμφωνα με την απογραφή του 2011 έχει πληθυσμό 33 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ακτίου - Βόνιτσας
Άννα Γκουέρα

Η **Άννα Γκουέρα** (Ισπανική γλώσσα: *Ana Guerra*) γεννήθηκε στις 18 Φεβρουαρίου 1994 στο δήμο Σαν Κριστόμπαλ ντε Λα Λαγούνα που ανήκει στην νησο Τενερίφη. Έχει λάβει μέρος στην ένατη σεζόν του ισπανικού σόου *Operación Triunfo* το 2017.

Αγωνίστηκε να εκπροσωπήσει την Ισπανία στον Διαγωνισμό Τραγουδιού Eurovision 2018 με δύο τραγούδια, αλλά δεν τα κατάφερε. Παρ' όλα αυτά, η Άννα Γκουέρα γνώρισε μεγάλη μουσική επιτυχία. Το βίντεο κλιπ του τραγουδιού «Ni la hora» προβλήθηκε πάνω από ένα εκατομμύριο φορές σε λιγότερο από 24 ώρες. Το σινγκλ της , «Lo malo», πώλησε 160.000 αντίτυπα. Το «Lo malo» κατάφερε να γίνει νούμερο ένα στην Ισπανία.

Το 2018, οι Άννα Γκουέρα και Αϊτανά τραγούδησαν μαζί με την Ελένη Φουρέιρα ένα από τα τραγούδια τους στην Ισπανία. Το 2019, η Γκουέρα κυκλοφόρησε το πρώτο της άλμπουμ «Reflexión». 

## Δισκογραφία
### Δίσκοι
* 2019: «Reflexión»
* 2021: «La luz del martes»
* 2023: «Érase una vez»
* 2024: «Sin final»

## Παραπομπές


## Εξωτερικοί σύνδεσμοι
* 

Κατηγορία:Ισπανοί τραγουδιστές
Ρούγα Αιτωλοακαρνανίας

*Για συνώνυμο οικισμό δείτε το λήμμα: [[Ρούγα Ιωαννίνων]]*

Η **Ρούγα** βρίσκεται στις νότιες παραλίες του Αμβρακικού κόλπου στον ομώνυμο όρμο, ανάμεσα στο ακρωτήριο Χαλίκι (Α.) και το ακρωτήριο Βολίμι (Δ.) στην Περιφερειακή Ενότητα Αιτωλοακαρνανίας.

## Γεωγραφία - Ιστορία
Πρόκειται για παραλία των Παλιαμπέλων Βόνιτσας, 3 χλμ. Α.-ΒΑ. στην οποία υπάρχει ψαροταβέρνα και σημείο για να "δένουν" οι ψαρόβαρκες του κόλπου. Δίπλα στην παραλία σχηματίζεται μια αβαθή λιμνοθάλασσα, έκτασης 250 στρεμμάτων, που μαζί με τη λιμνοθάλασσα Σαλτίνη (προς Άκτιο) υπάγονται στο πρόγραμμα «NATURA 2000» της Ε.Ε. και θεωρούνται «Ζώνες Β» της διεθνούς σύμβασης RAMSAR. Επίσημα αναφέρεται ως οικισμός για πρώτη φορά το 2011 να απογράφεται στο Δήμο Ακτίου - Βονιτσας. Σύμφωνα με το σχέδιο Καλλικράτης, μαζί με τα Παλιάμπελα, το Βαρκό και το Βολίμι αποτελούν την Τοπική Κοινότητα Παλιαμπέλων που ανήκει στη Δημοτική Ενότητα Ανακτορίου του Δήμου Ακτίου - Βόνιτσας και σύμφωνα με την απογραφή του 2011 δεν έχει μόνιμους κατοίκους.

## Εξωτερικοί σύνδεσμοι
*Η παραλία και η λιμνοθάλασσα της Ρούγας από τον ιστότοπο https://safewatersports.com

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ακτίου - Βόνιτσας
Νάνσυ Μπρίλι

Η **Νικόλετα Μπρίλι** (ιταλικά: Nicoletta Brilli), (10 Απριλίου 1964) γνωστή ως Νάνσυ Μπρίλι, είναι Ιταλίδα ηθοποιός του κινηματογράφου, του θεάτρου και της τηλεόρασης.
## Καριέρα
Το ντεμπούτο της στον κινηματογράφο η Μπρίλι το έκανε το 1984 με την ταινία Κλαρέτα του Πασκουάλε Σκουιτιέρι. 

Το 1990 κέρδισε το Βραβείο Νταβίντ ντι Ντονατέλο Καλύτερης Ηθοποιού και μια Αργυρή Κορδέλα στην ίδια κατηγορία για το ρόλο της Σόφι στην ταινία "Little Misunderstandings".

## Προσωπική ζωή
Η Νάνσυ Μπρίλι ήταν παντρεμένη από το 1991 έως το 1994 με τον ηθοποιό Μασίμο Τζίνι και αργότερα, είχε μια σχέση με τον ιταλό τραγουδοποιό Ιβάνο Φοσάτι. Το 2000 γεννήθηκε ο γιος της, Φρανσέσκο, τον οποίο απέκτησε από τον δεύτερο γάμο της (1997-2002) με τον σκηνοθέτη Λούκα Μανφρέντι, γιο του ηθοποιού και σκηνοθέτη Νίνο Μανφρέντι.

## Επιλεγμένη Φιλμογραφία

* *Claretta*, του Pasquale Squitieri (1984)
* *Camping del terrore*, του Ruggero Deodato (1987)
* *Sotto il ristorante cinese*, του Bruno Bozzetto (1987)
* *Compagni di scuola*, του  Carlo Verdone (1988)
* *Piccoli equivoci*, του Ricky Tognazzi (1989)
* *Italia - Germania 4-3*, του Andrea Barzini (1990)
* *Tutti gli uomini di Sara*, του Gianpaolo Tescari (1992)
* *Bruno aspetta in macchina*, του Duccio Camerini (1996)
* *Grazie di tutto*, του Luca Manfredi (1998)
* *Febbre da cavallo - La mandrakata*, του Carlo Vanzina (2002)
* *Il compagno americano*, της Barbara Barni (2002)
* *Natale in crociera* , του Neri Parenti (2007)
* *Un'estate al mare*, του Carlo Vanzina (2008)
* *Ex*, του Fausto Brizzi (2009)
* *La vita è una cosa meravigliosa*, του Carlo Vanzina (2010)
## Παραπομπές

## Εξωτερικοί σύνδεσμοι

* Η   

Κατηγορία:Ιταλίδες ηθοποιοί κινηματογράφου
Κατηγορία:Ιταλίδες ηθοποιοί τηλεόρασης 
Κατηγορία:Βραβευμένοι με Νταβίντ ντι Ντονατέλο
Αννίτα Κούλη

Η **Αννίτα Κούλη** είναι Ελληνίδα ηθοποιός και σεναριογράφος. Στις αρχές της καριέρας της εμφανίζεται και ως Άννα Στίλβη, αλλά αργότερα έκανε χρήση του πραγματικού της ονόματος, Αννίτα Κούλη.

## Βιογραφικό
### Τηλεόραση ως ηθοποιός
Έκανε το τηλεοπτικό της ντεμπούτο τη σεζόν 1998-1999 παίζοντας στη δραματική σειρά του Μανούσου Μανουσάκη "Άγγιγμα ψυχής" ερμηνεύοντας το ρόλο της Ηλέκτρας. Από το 1999 μέχρι το 2003 είχε έναν από τους πρωταγωνιστικούς ρόλους στην καθημερινή σειρά της Έλενας Ακρίτα και του Γιώργου Κυρίτση "Στα φτερά του έρωτα" που προβλήθηκε από την ΕΤ1. Παράλληλα με τον δεύτερη κύκλο της σειράς "Τα φτερά του έρωτα" πρωταγωνίστησε στη σειρά "Πρόκληση" σε σκηνοθεσία Γιάννη Βασιλειάδη το 2001. 

Τη περίοδο 2003-2004 πρωταγωνίστησε μαζί με τις Άννα-Μαρία Παπαχαραλάμπους, Ντορέττα Παπαδημητρίου και Βάνα Ραμπότα στην κωμική σειρά του Νίκου Περράκη "Σχεδόν Ποτέ". Το 2005 έλαβε μέρος σε ένα επεισόδιο της σειράς "10η εντολή" και σε μία ιστορία της σειράς "Επτά Θανάσιμες Πεθερές". Ακολούθησε η κωμική σειρά "Ποτέ δεν ξέρεις" τη σεζόν 2005-2006 και μία ακόμη εμφάνιση στη "10η εντολή". Από το 2006 μέχρι το 2007 έλαβε μέρος στη σειρά "Η τελευταία παράσταση" ενώ έκανε σύντομες εμφανίσεις στις σειρές "Εντιμότατοι κερατάδες", "Επτά Θανάσιμες Πεθερές", "Οι ιστορίες του αστυνόμου Μπέκα", "10η εντολή" και "Ιστορίες από την απέναντι όχθη". Το 2008 έπαιξε σε δύο ιστορίες της σειράς "Αληθινοί Έρωτες" και σε μία της σειράς "Οι ιστορίες του αστυνόμου Μπέκα" ενώ το 2009 έκανε μία guest εμφάνιση στην κοινωνική σειρά "Ιατρικό Απόρρητο". 

Τη σεζόν 2010-2011 έπαιξε στη σειρά εποχής "Το Νησί" για τα γυρίσματα της οποίας εγκαταστάθηκε για κάποιους μήνες στην Κρήτη. Τη σεζόν 2014-2015 είχε έναν από τους πρωταγωνιστικούς ρόλους στον τέταρτο κύκλο της καθημερινής σειράς "Κλεμμένα Όνειρα". Από το 2016 μέχρι το 2017 συμμετείχε στην κωμική σειρά του Ant1 "Daddy Cool".

### Τηλεόραση ως σεναριογράφος
Πέρα από την παρουσία της σε τηλεοπτικές σειρές ως ηθοποιός έχει συμπράξει σε τηλεοπτικά σήριαλ ως σεναριογράφος. Τη σεζόν 2016-2017 συμμετείχε στην καθημερινή σειρά "Ζωή μου" ως σεναριογράφος. Ακόμη από το 2016 μέχρι το 2019 ήταν μία από τους σεναριογράφους της κωμικής σειράς "Το σόι σου" ενώ συμμετείχε σε δύο επεισόδια ως guest. 

## Φιλμογραφία

### Τηλεόραση

### Κινηματογράφος

## Θεατρογραφία

## Παραπομπές


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Ερρίκος του Χοενλόε

Ο **Ερρίκος**, γερμ. Heinrich (απεβ. 15 Ιουλίου 1249) από τον Οίκο του Χοενλόε ήταν ο 7ος μεγάλος μάγιστρος του Τευτονικού Τάγματος (1244-49).

## Βιογραφία
Ήταν γιος του Ερρίκου, κόμη του Χοενλόε, ενός από τους πιο πλούσιους φεουδάρχες της Βυρτεμβέργης (γιου του Κορράδου του Πφίτσινγκεν και της Σοφίας των Χοενστάουφεν, νόθας κόρης του Κορράδου Γ΄ της Γερμανίας) και της Αδελαΐδας, μάλλον κόρης του Γοδεφρείδου του Γκούντελφινγκεν.

Έγινε μέλος του Συλλόγου του καθεδρικού ναού (canon) στην επισκοπή του Βύρτσμπουργκ (1218-19). Το 1220 μαζί με τους αδελφούς του Γοδεφρείδο και Πόππο εισήλθε στο Τευτονικό Τάγμα, δωρίζοντας ταυτόχρονα το μερίδιό του από την πατρική περιουσία στο Τάγμα. Αναδείχθηκε σε έναν από τους πιο ισχυρούς ιππότες-διοικητές (Κomtur) στα γερμανικά εδάφη, αναλαμβάνοντας τη διοίκηση του Μέργκεντχαϊμ στον ποταμό Τάουμπερ. Το 1221 ο Ερρίκος πήγε για προσκύνημα στους Αγίους Τόπους και όταν επέστρεψε ανέλαβε τη διοίκηση στην ίδια πόλη.

Με διαταγή του 4ου μεγ. μαγίστρου Χέρμαν φον Ζάλτσα το 1225, ο Ερρίκος συνόδευσε την Ισαβέλλα Β΄ της Ιερουσαλήμ, δεύτερη σύζυγο του Φρειδερίκου Β΄ της Γερμανίας στο βασίλειο της Ιταλίας. Από τότε ο Ερρίκος περνούσε τον περισσότερο καιρό του κοντά στον μεγ. μάγιστρο, αναλαμβάνοντας σημαντικές θέσεις στη Γερμανία και διαμένοντας στο Μέργκεντχαϊμ.

Όταν σύμφωνα με το καταστατικό του Τάγματος απομακρύνθηκε ο Γκέρχαρντ φον Μάλμπεργκ από τη θέση του 6ου μεγ. μαγίστρου, ο Ερρίκος επελέγη ως διάδοχός του. Εθεωρείτο ότι υποστήριζε τον Φρειδερίκο Β΄ και στη διένεξη εκείνου με τον Πάπα Ιννοκέντιο Δ΄ ο Ερρίκος αντιπροσώπευσε τα συμφέροντα του βασιλιά, πράγμα που δημιούργησε αναταραχή μεταξύ των περισσοτέρων αδελφών του Τάγματος, η οποία καθοδηγήθηκε από τον Ντίτριχ του Γκρύνινγκεν, μάγιστρο του Λιβονιανού Τάγματος.

Το 1246 ο Ερρίκος έσπευσε στην Πρωσία για να αρχίσει μια σταυροφορία και ως αποτέλεσμα κατέλαβε το Κρίστμπουργκ. Υπέγραψε μια ευνοϊκή συμφωνία με τους Παλαιούς Πρώσους και τον Σβιετοπέλκ Β΄, δούκα της Πομερανίας.

Ο Ερρίκος του Χοενλόε απεβίωσε το 1249, σύντομα μετά την επιστροφή του από την Πρωσία. Τάφηκε στον ναό του Μέργκεντχαϊμ.

Ο μικρανιψιός του Γοδεφρείδος του Χοενλόε έγινε ο 14ος μέγας μάγιστρος των Τευτόνων ιπποτών.

## Παραπομπές


## Πηγές
* Urban, William (2003). The Teutonic Knights: A Military History. London: Greenhill Books. p. 290. ISBN 1-85367-535-0.

Κατηγορία:Οίκος του Χοενλόε
Καραμούζα

Η **καραμούζα** είναι ελληνικό μουσικό το οποίο προφανώς κατάγεται από τον αυλό, δημοφιλές μουσικό όργανο της αρχαίας Ελλάδας και Ρώμης. Είναι κατασκευασμένο από ξύλο, με τυπικό μήκος περίπου 60&nbsp;εκατοστών. Η καραμούζα ήταν δημοφιλέστατη πολύ πριν την εισαγωγή του κλαρίνου, ενώ η χρήση της είναι πανταχού παρούσα στην ελληνική λαϊκή μουσική, ιδιαίτερα στη Θεσσαλία, την Πελοπόννησοκαι τη Μακεδονία.

## Δείτε επίσης

* Αυλός
* Ελληνικά μουσικά όργανα
* Ελληνική λαϊκή μουσική
* Ελληνική μουσική

## Εξωτερικοί σύνδεσμοι

* Musipedia: Καραμούζα
* Παραδοσιακά ελληνικά όργανα

Κατηγορία:Μουσική στην Ελλάδα
Γοδεφρείδος του Χοενλόε

Ο **Γοδεφρείδος**, γερμ. Gottfried (1265 - 19 Οκτωβρίου 1310) από τον Οίκο του Χοενλόε ήταν ο 14ος μεγάλος μάγιστρος του Τευτονικού Τάγματος (1297-1303).

## Βιογραφία
Ήταν γιος του Κραφτ Α΄ του Χοενλόε-Βάικερσχαϊμ και της πρώτης συζύγου του Βίλεμποργκ του Βέρτχαϊμ. Καταγόταν από τον πλούσιο κλάδο του Χοενλόε του κάστρου Χόλαχ, κοντά στο Ούφενχαϊμ. Ήταν μικρανιψιός του Ερρίκου, 7ου μεγ. μαγίστρου των Τευτόνων ιπποτών.

Ο Γοδεφρείδος εισήλθε στο Τευτονικό Τάγμα το 1279 και έγινε ιππότης-διοικητής (Komtur) στη Φραγκονία το 1290. Το 1294 προήχθη σε μεγάλο μάγιστρο του Τάγματος (Deutschmeister), που ήταν η θέση του μαγίστρου στον κλάδο του Τάγματος μέσα στη Γερμανία. Καθώς ήταν σε στενή σχέση με τον μάγιστρο Κορράδο του Φόιχτβανγκεν, εκλέχθηκε διάδοχός του από το ανώτατο συμβούλιο του Τάγματος (Capitulum) στη Βενετία το 1297.

Εθεωρείτο ως αδρανής σε σχέση με την εξάπλωση του Τευτονικού Τάγματος στην Πρωσία και τη Λιβονία, καθώς και ότι δεν εισάκουσε τα αιτήματα που έγιναν από τις περιοχές αυτές. Έτσι ο Σύλλογος του Τάγματος συγκεντρώθηκε στο Μέμελ και ζήτησε την παραίτησή του, η οποία υπεγράφη στο Έλμπινγκ στις 18 Οκτωβρίου 1303.

Ο Γοδεφρείδος άφησε την Πρωσία και εγκαταστάθηκε στη Γερμανία, όπου έλαβε τη διοίκηση της Φραγκονίας (Deutschordensballei Franken). Προσπάθησε να επανεγκατασταθεί ως μεγ. μάγιστρος, αλλά η διεκδίκησή του απορρίφθηκε από τους συντρόφους του ιππότες-αδελφούς, που είχαν εκλέξει τον Ζίγκφριντ του Φόιχτβανγκεν. Ο Γοδεφρείδος εγκαταστάθηκε στο Ουλμ ως το 1307, οπότε μετακόμισε στο Μέργκεντχαϊμ, όπου και απεβίωσε τρία έτη μετά. Τάφηκε στο Μάρμπουργκ.

## Παραπομπές


## Πηγές
* Urban, William (2003). The Teutonic Knights: A Military History. London: Greenhill Books. p. 290. ISBN 1-85367-535-0.

Κατηγορία:Οίκος του Χοενλόε
Θυμάρι Αττικής

Το **Θυμάρι Αττικής** είναι οικισμός του Δήμου Σαρωνικού, στην Περιφέρεια Αττικής της νότιας Ελλάδας. Είναι γνωστή παραλία της Αττικής και ο οικισμός είναι χτισμένος σε λοφώδη περιοχή. Το Θυμάρι βρίσκεται πλησίον της κοινότητας Παλαιάς Φώκαιας του Δήμου Σαρωνικού, ενώ υπάγεται στη δημοτική ενότητα Παλαιάς Φώκαιας, μαζί με την Παλαιά Φώκαια.Εκει βρίσκεται το όρος Γερακίνα. 

Ο οικισμός ενσωματώθηκε στην κοινότητα Παλαιάς Φωκαίας το 1971.

## Παραπομπές


## Εξωτερικοί σύνδεσμοι
* 

Κατηγορία:Χωριά της περιφερειακής ενότητας Ανατολικής Αττικής
Κατηγορία:Δήμος Σαρωνικού
Μανουέλα Αρκούρι

Η **Μανουέλα Αρκούρι** (ιταλικά: Manuela Arcuri), (8 Ιανουαρίου 1977), είναι Ιταλίδα ηθοποιός του κινηματογράφου και μοντέλο μόδας.

## Βιογραφία
Η Αρκούρι γεννήθηκε στο Ανιάνι, κοντά στο Φροζινόνε, από πατέρα με καταγωγή από την επαρχία του Κροτώνα και μητέρα από το Αβελλίνο. Μεγάλωσε στη Λατίνα και από νεαρή ηλικία ήταν συχνά στα εξώφυλλα των ταμπλόιντ.

Ήταν παρευρισκόμενη συχνά στα ιδιωτικά πάρτι του πρώην πρωθυπουργού Σίλβιο Μπερλουσκόνι.

## Καριέρα

## Προσωπική ζωή
Η Αρκούρι το 2003 είχε μια μακρόχρονια σχέση με τον Φρανσέσκο Κόκο, που εντελώς συμπτωματικά έχει την ίδια ημερομηνία γέννησης με την Αρκούρι. Από το 2010 έχει σχέση με τον επιχειρηματία Τζοβάνι Ντι Τζιανφράνσεσκο, με τον οποίο έκανε έναν γιο, τον Ματία, που γεννήθηκε στις 8 Μαΐου 2014.

## Επιλεγμένη Φιλμογραφία

**[[Graduates]]*, directed by Leonardo Pieraccioni (1995)
**[[Black Holes]]*, directed by Pappi Corsicato (1995)
**[[Viaggi di nozze]]*, directed by Carlo Verdone (1995)
**[[Uomini senza donne]]*, directed by Angelo Longoni (1996)
**[[Gratta e vinci]]*, directed by Ferruccio Castronuovo (1996)
**[[A spasso nel tempo]]*, directed by Carlo Vanzina (1996)
**[[Cuori perduti]]*, directed by Teresio Spalla (1997)
**[[Finalmente soli]]*, directed by Umberto Marino (1997)
**[[Bagnomaria]]*, directed by Giorgio Panariello (1999)
**[[Voglio stare sotto al letto]]*, directed by Bruno Colella (1999)
**[[Coconut Heads]]*, directed by Ugo Fabrizio Giordani (2000)
**[[Freewheeling]]*, directed by Vincenzo Salemme (2000)
**[[Madness of Love]]* directed by Vicente Aranda (2001)
**[[The Witch Affair]]*, directed by José Miguel Juárez (2003)
**[[Con le unghie e con i denti]]*, TV film directed by Pier Francesco Pingitore (2003)
**[[Regina dei fiori]]*, directed by Vittorio Sindoni (2005)
**[[Carabinieri: Sotto copertura]]*, TV film directed by Raffaele Mertes (2005)

## Παραπομπές

## Εξωτερικοί σύνδεσμοι
* Η  

Κατηγορία:Ιταλίδες ηθοποιοί κινηματογράφου
Κατηγορία:Ιταλίδες ηθοποιοί τηλεόρασης
Κατηγορία:Ιταλίδες μοντέλα
FaceApp

Το **FaceApp** είναι εφαρμογή κινητών για iOS και Android η οποία αναπτύχθηκε από την ρωσική εταιρεία Wireless Lab. Χρησιμοποιεί τεχνολογία νευρωνικού δικτύου για να δημιουργεί αυτόματα άκρως ρεαλιστικές μεταμορφώσεις των προσώπων σε φωτογραφίες. Η εφαρμογή μπορεί να μετατρέψει ένα πρόσωπο για να το κάνει να χαμογελάει, να το κάνει να φαίνεται μεγαλύτερο ή μικρότερο, ή ακόμα και να του αλλάξει το φύλο. Το FaceApp κυκλοφόρησε για συσκευές iOS τον Ιανουάριο του 2017 και για Android τον Φεβρουάριο του 2017.

Μια "καυτή" μεταμόρφωση ήταν προηγουμένως διαθέσιμη στο FaceApp. Η δυνατότητα ήταν αντικείμενο κριτικής, ενώ κάποιοι θεώρησαν αυτή την ιδιότητα ρατσιστική καθώς έκανε το πρόσωπο των μαύρων ανθρώπων πιο ανοιχτό και τους έκανε να φαίνονται πιο Ευρωπαίοι. Η δυνατότητα μετονομάστηκε σε "σπίθα" και στη συνέχεια αφαιρέθηκε. Σε απάντηση αυτής της αντιπαράθεσης, ο Γιάροσλαβ Γκοντσάροφ, ιδρυτής και διευθύνων σύμβουλος της Wireless Lab, δήλωσε ότι λυπάται για το ζήτημα.Πρόσθεσε ότι γίνονταν εργασία για την εξεύρεση "ολοκληρωμένης λύσης". Στις 9 Αυγούστου 2017, το FaceApp δέχτηκε κριτική καθώς τα φίλτρα εθνικότητας περιείχαν τις επιλογές Λευκός, Μαύρος, Ασιάτης και Ινδός. Η εταιρεία αμέσως αφαίρεσε τα φίλτρα από την εφαρμογή.

Η εφαρμογή περιέχει τη δυνατότητα αλλαγής φύλου. Έτσι η εφαρμογή έχει προσελκύσει ιδιαίτερο ενδιαφέρον από ΛΟΑΤ και διεμφυλικούς, χάρη στην ικανότητα του να προσομοιώσει την εμφάνιση του ατόμου στο αντίθετο φύλο.

Το FaceApp έχει δεχθεί κριτική για το τρόπο που χειρίζεται τα προσωπικά δεδομένα. Απαντώντας σε ερωτήσεις, ο ιδρυτής της εταιρείας, Γιάροσλαβ Γκοντσάροφ, δήλωσε ότι τα στοιχεία του χρήστη και οι ανεβασμένες εικόνες δεν μεταφέρονται στη Ρωσία αλλά επεξεργάζονται σε διακομιστές των Google Cloud και Amazon Web Services.

*

## Παραπομπές

## Εξωτερικοί σύνδεσμοι

* Επίσημη ιστοσελίδα
Κατηγορία:Λογισμικό iOS
Κατηγορία:Λογισμικό Android
Κατηγορία:Μέσα κοινωνικής δικτύωσης
Αρωματοποιός

μικρογραφία|Σχέδιο με αρωματοποιό του 1910
Ο **αρωματοποιός** είναι ο άνθρωπος που ειδικεύεται στην κατασκευή αρώματος, γνωστός και ως μύτη λόγω της λεπτής αίσθησης της όσφρησης και την ικανότητα του στην παραγωγή οσφρητικών συνθέσεων. Ο αρωματοποιός είναι καλλιτέχνης, που έχει εκπαιδευτεί σε βάθος σχετικά με τις έννοιες της αισθητικής του αρώματος.

## Εκπαίδευση
Οι περισσότεροι αρωματοποιοί του παρελθόντος δεν έχουν επαγγελματική κατάρτιση στην τέχνη της αρωματοποιίας, ενώ πολλοί έμαθαν την τέχνη ως μαθητευόμενοι διαφόρων αρωματοποιών ή χημικών. Η άμεση είσοδος στο επάγγελμα είναι σπάνια και αυτοί που το κάνουν συνήθως το καταφέρνουν μέσω των οικογενειακών επαφών. Τέτοια προγράμματα μαθητείας διαρκούν περίπου 3 χρόνια.
## Παραπομπές

Κατηγορία:Επαγγέλματα μόδας
Πάμελα Πράτι

Η **Πάμελα Πράτι** (ιταλικά: Pamela Prati), (26 Νοεμβρίου 1958), είναι Ιταλίδα ηθοποιός του κινηματογράφου, μοντέλο και παρουσιάστρια τηλεόρασης.

## Βιογραφία
Η Πάμελα Πράτι  γεννήθηκε στο Οζιέρι της επαρχίας του 
Σασάρι, που βρίσκεται στη βόρεια Σαρδηνία.
## Καριέρα
Μετακόμισε στη  Ρώμη στα τέλη της εφηβείας της, όπου εργάστηκε  ως μοντέλο και  έκανε μια σύντομη εμφάνιση στην τηλεόραση στο σόου "La Sberla" το 1976.

Η Πράτι προσέλκυσε μεγάλη δημοσιότητα όταν εμφανίστηκε στο εξώφυλλο του άλμπουμ του  τραγουδιστή Αντριάνο Τσελεντάνο "Un po ' Artista un po 'no" το 1980. Την ίδια χρονιά έκανε το ντεμπούτο της στην πρώτη της ταινία La moglie  in bianco ... L'amante al pepe, μια ερωτική  κωμωδία στην οποία είχε πρωταγωνιστικό ρόλο.

Ακολούθησαν και άλλες ταινίες και εν τω μεταξύ η Πράτι άρχισε να σπουδάζει χορό και τραγούδι. Σύντομα προσχώρησε στην εταιρεία Bagaglino, η οποία παρήγαγε ποικιλία τηλεοπτικών σόου. Έπειτα άρχισε να εμφανίζεται τακτικά στην τηλεόραση ως καλεσμένη και οικοδέσποινα, ενώ συνέχισε να ασχολείται με ταινίες και τηλεοπτικές σειρές. Έχει επίσης σκηνοθετήσει και κάποιες θεατρικές παραστάσεις.

Η Πάμελα Πράτι  συμμετείχε σε τρεις διαγωνισμούς ομορφιάς το 1983, στους οποίους συμπεριελαμβάνονται η Miss Italia, η Miss Sardegnia και η  Miss Universe.
## Φιλμογραφία

* *[[La moglie in bianco... l'amante al pepe]]* (1980)
* *[[Monsignor]]* (1982)
* *Mora* (1982)
* *[[Ironmaster]]* (1983)
* *Carmen Nue* (1984)
* *Massimamente folle* (1985)
* *[[È arrivato mio fratello]]* (1985)
* *[[The Adventures of Hercules]]* (1985)
* *Riflessi di luce* (1988)
* *Man spricht deutsch* (1988)
* *Transformations* (1988)
* *Cheeeese* (1988)
* *Io Gilda* (1989)
* *Luna di sangue* (1989)
* *Sukkubus - den Teufel im Leib* (1989)
* *[[Una donna da guardare]]* (1990)
* *Gole ruggenti* (1992), in the role of *Alida Spada*

## Παραπομπές

## Εξωτερικοί σύνδεσμοι
* Ο  
* Η  

Κατηγορία:Ιταλίδες ηθοποιοί κινηματογράφου
Κατηγορία:Ιταλίδες τηλεπαρουσιάστριες
Κατηγορία:Ιταλίδες μοντέλα
Νουρσουλτάν (αποσαφήνιση)

Ο όρος **Νουρσουλτάν** μπορεί να αναφέρεται σε:

* Νουρσουλτάν, σημερινή **Αστανά**, πόλη και πρωτεύουσα του Καζακστάν.
* Νουρσουλτάν Ναζαρμπάγιεφ (1940-), πρώτος πρόεδρος του Καζακστάν.
* Νουρσουλτάν Μπελγκιμπάγιεφ (1991-), Καζακστανός παίκτης του χόκεϊ.
* Νουρσουλτάν Μαμάγιεφ (1993-), Καζακστανός παίκτης του τάεκβοντο. 
* Νουρσουλτάν Μπιμούρζα (1994-), Καζακστανός παίκτης του βόλεϊ.
* Όρος Νουρσουλτάν, βουνό στο νοτιοανατολικό Καζακστάν, ύψους 4.330 μέτρων.
Νούμπουλο

μικρογραφία|Νούμπουλο, παραδοσιακό αλλαντικό Κέρκυρας
Το **νούμπουλο** (από το ενετικό nombolo: φιλέτο) είναι παραδοσιακό αλλαντικό της Κέρκυρας. Παρασκευάζεται παραδοσιακά από ολόκληρο χοιρινό φιλέτο. Πρόσφατα διατίθεται και νούμπουλο από βοδινό κρέας. 

Το κρέας αλατίζεται ολόκληρο, προστίθενται μπαχαρικά και μαρινάρεται σε κρασί. Στη συνέχεια τα υλικά εγκυβωτίζονται σε φυσικό έντερο, συνήθως μαζί με μια λωρίδα λίπους, και καπνίζονται πάνω σε μείγμα από βότανα, όπως φασκόμηλο, δάφνη, θυμάρι, σχίνο, δρυ, και μυρτιά. Καταναλώνεται σε λεπτές φέτες, συνήθως σε φρέσκο ψωμί. 

Αν και τρώγεται όλο το χρόνο, παραδοσιακά σερβίρεται ως ορεκτικό για τα Χριστούγεννα και τη Πρωτοχρονιά. 

## Παραπομπές


Κατηγορία:Κερκυραϊκή κουζίνα
Κρητικός οίνος

Ο **κρητικός οίνος** είναι κρασί από το ελληνικό νησί της Κρήτης. Ο οίνος έχει μεγάλη ιστορία στο νησί, αφού παράγεται από την εποχή των Μινωιτών και την εποχή του χαλκού. Τα κρασιά της Κρήτης δεν περιλαμβάνονται μεταξύ των δημοφιλών κρασιών στην αρχαία Ελλάδα, αλλά στην εποχή της Ρωμαϊκής Αυτοκρατορίας κατά τον 2ο αιώνα μ.Χ. η Κρήτη παρήγαγε το γλυκό κρασί από λιασμένα ή ψημένα σταφύλια με την ονομασία *πρότροπος* ή *πράμνιος* , το οποίο εξαγόταν στην Ιταλία. Στα τέλη της μεσαιωνικής Ευρώπης (14ος-16ος αιώνας), διάφορες πηγές από την δυτική και βόρεια Ευρώπη ονομάζουν τον κρητικό οίνο ως οίνο μεγάλης αξίας. Υπάρχουν διάφορες κρητικές κατηγορίες οίνου, όπως Πεζά, Αρχάνες, Δαφνές και Σητείας.

## Δείτε επίσης

* Αρχαία Ελλάδα και κρασί
* Κρητική διατροφή

## Παραπομπές

Κατηγορία:Κουζίνα της αρχαίας Ελλάδας
Κατηγορία:Ελληνικό κρασί
Φίλιππος Ερνέστος του Χόενλοε-Λάνγκενμπουργκ

O **Φίλιππος-Ερνέστος**, γερμ. Philip Ernst (11 Αυγούστου 1584 - 29 Ιανουαρίου 1628) από τον Οίκο του Χόενλοε ήταν κόμης τού Χόενλοε-Λάνγκενσμπουργκ (1610-1628).

## Βιογραφία
Ήταν ο 4ος γιος τού Βόλφγκανγκ κόμη τού Χόενλοε-Βάικερσχαϊμ και της Μαγδαληνής, κόρης τού Γουλιέλμου Α΄ κόμη τού Νάσσαου-Ντίλενμπουργκ.

Υπηρέτησε στον Ολλανδικό στρατό, ώσπου κληρονόμησε την κυριότητα τού Λήσβελτ στην Ολλανδία από τον θείο του Φίλιππο του Χόενλοε-Νόιενσταϊν. Το 1604 απεβίωσε ο δευτερότοκος αδελφός του Λουδοβίκος-Καζιμίρ και το 1610 ο πατέρας του. Τότε ο Φίλιππος-Ερνέστος και οι δύο επιζώντες αδελφοί του μοίρασαν την κληρονομία: ο Γεώργιος-Φρειδερίκος έλαβε το Βάικερσχαϊμ, ο Κραφτ/Κράτο Ζ΄ έλαβε το Νόιενσταϊν και ο Φίλιππος-Ερνέστος την κυριότητα τού Λάνγκενσμπουργκ. Αμέσως άρχισε την κατασκευή τού κάστρου Λάνγκενσμπουργκ. Τον περισσότερο χρόνο του τον πέρασε στις Κάτω Χώρες, ώσπου ανακουφίστηκε από τα καθήκοντά του ως συνταγματάρχη, από τη Γενική Διοίκηση των Κάτω Χωρών.

Απεβίωσε σε ηλικία 44 ετών στο Βάικερσχαϊμ από λιθίαση. Τάφηκε μαζί με τη σύζυγό του στην κρύπτη τού ναού τού Λάνγκενμπουργκ. Ένα μνημείο σε ανάμνηση τού ζεύγους υπάρχει πίσω από τον βωμό.

## Οικογένεια
Το 1609 νυμφεύτηκε την Άννα-Μαρία, κόρη τού Όθωνα κόμη τού Ζολμς-Ζόννεβαλντε και είχε τέκνα;
* Βόλφγκανγκ-Όθων 1611-1632, απεβ. 21 ετών.
* Λουδοβίκος-Κραφτ 1613-1632, απεβ. 29 ετών.
* Φίλιππος-Μαυρίκιος 1614-1635, απεβ. 21 ετών.
* Άννα-Μαγδαληνή, παντρεύτηκε τον Γεώργιο-Λουδοβίκο μπουργκράβο τού Κίρχμπεργκ & κόμη τού Χάχενμπαχ.
* Ιωακείμ-Αλβέρτος 1619-1675, κόμης τού Χόενλοε-Κίρχμπεργκ.
* Εύα-Χριστίνα 1621-1681, παντρεύτηκε τον Βόλφγκανγκ κόμη τού Χόενλοε-Βάλντενμπουργκ.
* Μαρία-Ιουλιανή 1623-1695, παντρεύτηκε πρώτα τον Ιωάννη-Γουλιέλμο αρχι-οινοχόο και κόμη τού Λίμπουργκ και μετά τον Φραγκίσκο αρχι-οινοχόο και κόμη τού Λίμπουργκ.
* Ερρίκος-Φρειδερίκος 1625-1699, κόμης τού Χόενλοε-Λάνγκενμπουργκ.

## Παραπομπές


## Πηγές
* Entry at geneall.net

Κατηγορία:Οίκος του Χοενλόε
Εκλογές στην Ελλάδα

Οι **Εκλογές στην Ελλάδα** είναι η διαδικασία για την ανάδειξη αντιπροσώπων στο Ελληνικό και Ευρωπαϊκό κοινοβούλιο, δημάρχων, μελών των δημοτικών συμβουλίων, περιφερειαρχών και μελών των περιφερειακών συμβουλίων.

## Εκλογικές διαδικασίες
Οι εκλογικές αναμετρήσεις στις οποίες ψηφίζει το εκλογικό σώμα, είναι οι βουλευτικές, οι αυτοδιοικητικές, καθώς και οι ευρωεκλογές.

### Βουλευτικές εκλογές
Οι βουλευτικές εκλογές είναι η διαδικασία ανάδειξης των βουλευτών και του πρωθυπουργού. Διενεργούνται κάθε τέσσερα χρόνια βάσει του συντάγματος αλλά μπορεί να υπάρξουν και πρόωρες κάτω από συγκεκριμένες συνθήκες. Οι βουλευτές εκλέγονται ανάλογα με το πλήθος των σταυρών δίπλα από το όνομά τους στο ψηφοδέλτιο, ενώ πρωθυπουργός γίνεται ο αρχηγός του κόμματος που θα συγκεντρώσει τις περισσότερες ψήφους.

Οι πρώτες που έγιναν στη νεότερη Ελλάδα ήταν αυτές του 1844 από τις οποίες σχηματίστηκε η κυβέρνηση Ιωάννη Κωλέττη. Η εκλογική διαδικασία διήρκεσε έξι μήνες μέσα σε κλίμα βίας και νοθείας. Το 1875, μετά την καθιέρωση της αρχής της Δεδηλωμένης από τον Χαρίλαο Τρικούπη δημιουργήθηκε ένα κοινοβουλευτικό σύστημα με την ορθή έννοια του όρου. Οι τελευταίες εκλογές που έγιναν ήταν στις 25 Ιουνίου 2023.

### Αυτοδιοικητικές εκλογές
Από τη διαδικασία των αυτοδιοικητικών εκλογών αναδεικνύονται οι δήμαρχοι, οι περιφερειάρχες και τα μέλη των δημοτικών και περιφερειακών συμβουλίων. Πραγματοποιούνται κάθε τέσσερα χρόνια.

### Ευρωεκλογές
Οι ευρωεκλογές γίνονται κάθε πέντε χρόνια ταυτόχρονα σε όλα τα κράτη-μέλη της Ευρωπαϊκής Ένωσης για την ανάδειξη αντιπροσώπων στο Ευρωπαϊκό Κοινοβούλιο.

Οι πρώτες στην Ελλάδα έγιναν μετά την ένταξη στην ΕΟΚ, στις 18 Οκτωβρίου 1981 ταυτόχρονα με τις βουλευτικές. Διεξάγονται ανά πενταετία από το 1984 με τελευταίες αυτές στις 9 Ιουνίου 2024.

## Βασικές αρχές ψηφοφορίας
Βάσει του άρθρου 51 του Συντάγματος η ψηφοφορία για την ανάδειξη αντιπροσώπων είναι:
* **Άμεση**, οι αντιπρόσωποι εκλέγονται απευθείας από το εκλογικό σώμα,
* **Καθολική**, ψηφίζουν όλοι οι Έλληνες πολίτες που έχουν συμπληρώσει το 17ο έτος της ηλικίας τους και δεν έχουν αφαιρεθεί τα εκλογικά τους δικαιώματα ως συνέπεια καταδίκης για ορισμένα εγκλήματα,
* **Μυστική**, η ψηφοφορία πραγματοποιείται σε ειδικά διαμορφωμένο χώρο, ώστε να διατηρείται η μυστικότητα της ψήφου. Η παραβίασή της αποτελεί σοβαρό αδίκημα και διώκεται ποινικά,
* **Υποχρεωτική**, όλοι οι ψηφοφόροι είναι υποχρεωμένοι να ψηφίσουν,
* **Προσωπική**, πραγματοποιείται αναγνώριση του ψηφοφόρου στο εκλογικό τμήμα μέσω της ταυτότητάς του και
* **Ίση**, σύμφωνα με την αρχή ισότητας της ψήφου.

## Παραπομπές


## Πηγές
* Σύνταγμα της Ελληνικής Δημοκρατίας

## Εξωτερικοί σύνδεσμοι
* 

Κατηγορία:Ελληνικές εκλογές και δημοψηφίσματα